Diari Oficial de la Generalitat Valenciana


Sumari del DOGV 8831, del 10-06-2020 (2020/4240)

RESOLUCIÓ de 8 de juny de 2020, del director general de Política Lingüística i Gestió del Multilingüisme, per la qual se sotmet al tràmit d'informació pública el projecte d'Ordre de la Conselleria d'Educació, Cultura i Esport, per la qual s'aproven les bases reguladores del procediment de subvencions per al foment del valencià en l'àmbit dels mitjans de comunicació privats i agències de notícies.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8831

Data del DOGV
:   10-06-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/4240


Data del document
:   08-06-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * cooperació administrativa

RESOLUCIÓ de 8 de juny de 2020, del director general de Política Lingüística i Gestió del Multilingüisme, per la qual se sotmet al tràmit d'informació pública el projecte d'Ordre de la Conselleria d'Educació, Cultura i Esport, per la qual s'aproven les bases reguladores del procediment de subvencions per al foment del valencià en l'àmbit dels mitjans de comunicació privats i agències de notícies. [2020/4240]  
  
D'acord amb el que s'estableix en l'article 133.2 de la Llei 39/2015, d'1 d'octubre, del procediment administratiu comú de les administracions públiques; en l'article 43 de la Llei 5/1983, de 30 de desembre, del Consell; en l'article 47 de la Llei 2/2015, de 2 d'abril, de transparència, bon govern i participació ciutadana; en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius, i en virtut de les atribucions conferides pel Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, acorde:  
Sotmetre al tràmit d'informació pública el projecte d'Ordre de la Conselleria d'Educació, Cultura i Esport, per la qual s'aproven les bases reguladores del procediment de subvencions per al foment del valencià en l'àmbit dels mitjans de comunicació privats i agències de notícies.  
  
Per raons d'urgència el termini per a la presentació d'al·legacions serà de 7 dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana.  
  
El projecte podrà ser consultat en l'enllaç:  
http://www.ceice.gva.es/audiencia-publica/procesos-abiertos  
  
Així com en la Subdirecció General de Política Lingüística i Gestió del Multilingüisme de la Conselleria d'Educació, Cultura i Esport, en avinguda de Campanar, número 32, escala 5, primer pis, despatx 5B06 de València 46268, en horari de 09.00 a 14.00 hores de dilluns a divendres.  
Les al·legacions, els suggeriments o les observacions efectuades per les persones o entitats que es consideren interessades han de dirigir-se, signades, a la Direcció General de Política Lingüística i Gestió del Multilingüisme pel registre electrònic de la Conselleria d'Educació, Cultura i Esport o a l'adreça de correu electrònic hcjzni@lzf.un  
  
València, 8 de juny de 2020.- El director general de Política Lingüística i Gestió del Multilingüisme: Rubén Trenzano Juan.